**Gétye Községi Önkormányzat**

**Polgármesterétől**

**Előterjesztés: Gétye Községi Önkormányzat 2015. évi költségvetéséhez, a Képviselő-testület 2015. február 23-i ülésére.**

**Tisztelt Képviselő-testület!**

Az államháztartásról szóló többször módosított 2011. évi CXCV.törvény 23.§-a alapján a 2015. évi költségvetés tervezetét elkészítettük.

A költségvetés számszaki adatait a mellékletek tartalmazzák.

A költségvetésben a bevételi és kiadási főösszeg 28.383 ezer Ft.

**Bevételek alakulása:**

Önkormányzatok normatív állami hozzájárulása jogcímen 14.828 ezer Ft került meghatározásra a költségvetési törvény 2.számú melléklete alapján.

A rendszeres szociális segélyekre és a lakásfenntartási támogatásra kifizetett juttatások visszaigényelhető állami hozzájárulás része 718 ezer Ft.

Működési célú támogatások az állami alapoktól soron 6.199 ezer Ft, a folyamatban lévő igénylés szerint a közfoglalkoztatás támogatásához megtervezett összeg.

Termőföld bérbeadásból a tavalyi szintet, 2 ezer Ft-ot terveztük. Helyi adó bevételeinket is a 2014.évi teljesítési szinthez közelítve alakítottuk, mely szerint az építményadó és a magánszemélyek kommunális adója 1.520 ezer Ft, iparűzési adó bevételünk 350 ezer Ft összegben szerepel a költségvetési előterjesztésben. Gépjárműadóból a beszedett összeg 40%-a marad az önkormányzatnál, mely esetünkben 275 ezer Ft.

Egyéb közhatalmi bevételeink közt került kimutatásra a szabálysértési bírságból befolyt bevétel, melyből előirányzati szinten 15 ezer Ft-tal számoltunk.

 Szolgáltatásai díjaknál a temetői létesítményhez kapcsolódó bevételek, sírhely, hűtési díj, helyiségek bérbeadásából származó bevételek szerepelnek 10 ezer Ft-os nagyságrendben.

Tulajdonosi bevétel az önkormányzati közművagyon üzemeltetési díjából származó 85 ezer Ft.

Egyéb működési bevételeink közt kerültek számszerűsítve a költségek visszatérítései valamint a késedelmi pótlékok.

Előző évi pénzmaradvány 4.131 ezer Ft.

**Kiadások alakulása:**

Működési kiadásokra 17.296 ezer Ft került megtervezésre:

ezen belül a személyi juttatásokra 6.720 ezer Ft, a munkaadót terhelő járulékokra 1.823 ezer Ft, a dologi kiadásokra 6.997 ezer Ft, szociális célú támogatásokra 1.057 ezer Ft, működési célú támogatásokra 550 ezer Ft, intézmények működtetésére 323 ezer Ft.

Működési tartalék előirányzata a 2015.évi költségvetési tervezetben 4.309 ezer Ft.

A működési kiadás közt került megtervezésre az önkormányzati igazgatási tevékenység tervezett előirányzata, a községgazdálkodási szolgáltatásnál tervezett előirányzat. A temetőfenntartás tervezett kiadási összege.

A közvilágítás üzemeltetésével kapcsolatosan felmerülő kiadások, a háziorvosi szolgálatnál tervezett dologi kiadások, a háziorvosi és fogorvosi ügyelet szolgáltatási díja.

A köztisztasági tevékenységnél megtervezett használati díj és a hulladékszállítási díj I. negyedévi összege.

A Falugondnoki szolgálat személyi kiadásai és a szolgálat fenntartásával kapcsolatos dologi kiadások.

Szociális célú támogatások előirányzata, a művelődési intézmény tervezett kiadásaira az előirányzat.

A felújítási és beruházási kiadásokra 6.604 ezer Ft került tervezésre, mely az út felújításhoz, a közmunkaprogram nagy értékű eszköz beszerzéséhez szükséges összegeket képviseli.

Kérem a Képviselő-testületet, hogy a 2015. évi költségvetés tervezéséről szóló előterjesztésemet megvitatni szíveskedjenek.

**Gétye, 2015. február 18.**

 **Talabér Lászlóné**

 **polgármester**